ΣΥΣΤΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΕΖΕΣ αριθ. 86/96/COL της 10ης Ιουλίου 1996 σχετικά με το συντονισμένο πρόγραμμα επισήμων ελέγχων των τροφίμων για το 1996

Η ΕΠΟΠΤΕΥΟΥΣΑ ΑΡΧΗ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο αριθ. 1,

τη συμφωνία περί Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο αριθ. 1,

την πράξη που αναφέρεται στο σημείο 50 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 89/397/ΕΟΚ του Συμβουλίου, της 14ης Ιουνίου 1989, για τον επίσημο έλεγχο των τροφίμων), και ιδίως το άρθρο 14 παράγραφος 3,

Εκτιμώντας:

ότι απαιτείται, με στόχο την εύρυθμη λειτουργία του Ευρωπαϊκού Οικονομικού Χώρου, να προβλεφθούν συντονισμένα προγράμματα επιθεώρησης τροφίμων στο εσωτερικό του ΕΟΧ 7

ότι τα προγράμματα αυτά δίνουν έμφαση όχι μόνο στη συμμόρφωση με τη νομοθεσία που ισχύει βάσει της συμφωνίας ΕΟΧ, αλλά επίσης και στην προστασία της δημόσιας υγείας, στα συμφέροντα του καταναλωτή και στις ορθές εμπορικές πρακτικές 7

ότι η ταυτόχρονη εφαρμογή εθνικών προγραμμάτων και συντονισμένων προγραμμάτων μπορεί να παράσχει στοιχεία και να οδηγήσει στην απόκτηση πείρας στην οποία θα βασισθούν στο μέλλον οι δραστηριότητες εκείνες που αφορούν τον έλεγχο 7

ότι το Λιχτενστάιν πρέπει να συμμορφωθεί προς τις διατάξεις των πράξεων που αναφέρονται στο κεφάλαιο ΧΙΙ του παραρτήματος ΙΙ της συμφωνίας ΕΟΧ μέχρι την 1η Ιανουαρίου 2000 7 ότι το Λιχτενστάιν πρέπει να κάνει ό,τι είναι δυνατόν για να συμμορφωθεί με τις διατάξεις των πράξεων που αναφέρονται στο εν λόγω κεφάλαιο μέχρι την 1η Ιανουαρίου 1997 7 ότι, γι' αυτόν το λόγο το Λιχτενστάιν δεν πρέπει να συμπεριληφθεί στην παρούσα σύσταση για το 1996 7

ότι έχει γίνει διαβούλευση με τη Νορβηγία και την Ισλανδία στο πλαίσιο της επιτροπής τροφίμων ΕΖΕΣ, η οποία επικουρεί την Εποπτεύουσα Αρχή ΕΖΕΣ, στις 7 Νοεμβρίου 1995,

ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

1. Συνιστάται στη Νορβηγία και στην Ισλανδία, το 1996, να συλλέξουν δείγματα ή και να διενεργήσουν επιθεωρήσεις σε συνδυασμό με εργαστηριακή ανάλυση, όπου υποδεικνύεται, για τα ακόλουθα:

α) μικροβιολογική εξέταση των διατηρημένων και έτοιμων προς βρώση κρεάτων και κρεατοσκευασμάτων 7

β) μετανάστευση πλαστικοποιητών στα τρόφιμα 7

γ) θερμοκρασία των συντηρούμενων και πλήρη ψύξη τροφίμων στα σημεία έκθεσης προς πώληση 7

δ) παρουσία βενζο(α)πυρηνίου στα προϊόντα καπνιστού χοιρινού.

2. Συνιστάται στη Νορβηγία και στην Ισλανδία συντονισμένο πρόγραμμα επιθεωρήσεων ως συνέπεια του άρθρου 14 παράγραφος 3 της πράξης που αναφέρεται στο σημείο 50 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 89/397/ΕΟΚ). Τα θέματα συζητήθηκαν και με τη Νορβηγία και την Ισλανδία.

3. Όπου απαιτείται, προτείνεται για κάθε θέμα μια μέθοδος ανάλυσης. Σε ό,τι αφορά τη δειγματοληψία, δεν έχουν καθορισθεί ενιαία ποσοστά. Ο αριθμός των δειγμάτων πρέπει να είναι επαρκής ώστε να παρέχεται ακριβής εικόνα της αγοράς των συγκεκριμένων τροφίμων στη Νορβηγία και Ισλανδία.

4. Ο αριθμός των δειγμάτων και οι μέθοδοι ανάλυσης που χρησιμοποιούνται πρέπει να αναφέρονται ή να περιγράφονται με συντομία.

Ι. Μικροβιολογική εξέταση των διατηρημένων και έτοιμων προς βρώση κρεάτων και κρεατοσκευασμάτων

Αυτό το τμήμα του προγράμματος αναφέρεται στα διατηρημένα και έτοιμα προς βρώση κρέατα και κρεατοσκευάσματα από τα οποία λαμβάνονται δείγματα στο σημείο λιανικής πώλησης στον καταναλωτή. Τα δείγματα πρέπει να υποβάλονται σε μικροβιολογική εξέταση για την αναζήτηση Salmonellae, E. Coli 0157:H7 και καταμέτρηση των αποικιών του Staphlycococcus aureus. Πρέπει να σημειώνονται το pH και ο συντελεστής ενεργού νερού (Aw) του προϊόντος. Τα αποτελέσματα πρέπει να καταγράφονται ξεχωριστά για τις εξής τρεις κατηγορίες: αλλαντικά τύπου αέρος, αλλαντικά τύπου βραστού και μη επεξεργασμένου χοιρομέρι (τύπου χωριάτικου).

ΙΙ. Μετανάστευση πλαστικοποιητικών

Οι πλαστικοποιητικές (π.χ. εστέρες του φωσφορικού, του φθαλικού, του στεατικού και του αδιπικού οξέος) χρησιμοποιούνται για να αυξήσουν την ευκαμψία των πλαστικών υλικών συμπεριλαμβανομένων εκείνων που έρχονται σε επαφή με τα τρόφιμα. Είναι γνωστό ότι στις ουσίες αυτές αναλογεί υψηλό ποσοστό συνολικής μετανάστευσης ουσιών από τις πλαστικοποιημένες πλαστικές ύλες στα τρόφιμα/προσομοιώματα τροφίμων. Στόχος αυτού του τμήματος του προγράμματος είναι να εξακριβωθεί η τήρηση στις πλαστικές ύλες που προορίζονται να έρθουν σε επαφή με τρόφιμα των οριακών τιμών που καθορίζονται στην πράξη που αναφέρεται στο σημείο 52 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 90/128/ΕΟΚ της Επιτροπής, της 23ης Φεβρουαρίου 1990, σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα).

ΙΙΙ. Έλεγχος της θερμοκρασίας των συντηρούμενων σε απλή ψύξη τροφίμων στα σημεία πώλησης στον τελικό καταναλωτή

Η πράξη που αναφέρεται στο σημείο 54 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 93/43/ΕΟΚ του Συμβουλίου, της 14ης Ιουνίου 1993, για την υγιεινή των τροφίμων) επιβάλει στα τρόφιμα που ευνοούν την ανάπτυξη παθογόνων μικροοργανισμών ή το σχηματισμό τοξινών να διατηρούνται σε θερμοκρασίες που δεν συνεπάγονται κίνδυνο για την υγεία.

Τα τμήματα αυτά του προγράμματος αναφέρονται στη μέτρηση της θερμοκρασίας των παρακάτω τεσσάρων κατηγοριών τροφίμων στα σημεία πώλησης στον καταναλωτή, με εξοπλισμό ακριβείας για την παρακολούθηση της θερμοκρασίας:

1. συντηρούμενα σε απλή ψύξη μαγειρευμένα τρόφιμα που πρόκειται να καταναλωθούν χωρίς να θερμανθούν 7

2. συντηρούμενα σε απλή ψύξη μαγειρευμένα τρόφιμα που για να καταναλωθούν χρειάζονται μόνο θέρμανση (όχι πλήρη διαδικασία μαγειρεύματος) 7

3. ωμά γεύματα που προορίζονται να καταναλωθούν μετά από πλήρη διαδικασία μαγειρεύματος 7

4. ωμά έτοιμα γεύματα που προορίζονται να καταναλωθούν ως έχουν.

Οι θερμοκρασίες πρέπει να μετρώνται κατά το δυνατόν με μη καταστρεπτικές μεθόδους.

IV. Παρουσία βενζο(α)πυρινίου στα προϊόντα καπνιστού χοιρινού κρέατος

Η πράξη που αναφέρεται στο σημείο 44 του κεφαλαίου ΧΙΙ του παραρτήματος ΙΙ της συμφωνίας ΕΟΧ (οδηγία 88/388/ΕΟΚ του Συμβουλίου, της 22ας Ιουνίου 1988, για την προσέγγιση των νομοθεσιών των κρατών μελών στον τομέα των αρτυμάτων που προορίζονται να χρησιμοποιηθούν στα τρόφιμα και των βασικών υλικών από τα οποία παρασκευάζονται) περιορίζει τα επίπεδα της ουσίας 3,4-βενζοπυρένιο σε 0,03 μg/kg στα τρόφιμα. Αυτό το τμήμα του προγράμματος ελέγχου αποσκοπεί στην εξακρίβωση των τιμών του βενζο(α)πυρενίου στα προϊόντα του καπνιστού χοιρινού κρέατος.

Βρυξέλλες, 10 Ιουλίου 1996.

Για την Εποπτεύουσα Αρχή ΕΖΕΣ

Ο Πρόεδρος

Knut ALMESTAD